A youtuberek ma már mindent megtesznek a nézettségért, de vannak olyanok is köztük, akik bujtatott módon a szemetelést is oktatják. Miközben mások helyettük is a szemetet szedik.

Miközben a média tele van a vízi élőlények hulladékszennyezéstől elpusztult látványától, addig ezek (képeken látható figurák) vígan szemetelik tele a Dunát minősíthetetlen műsoruk keretében.

A slájmozás (slime), a minecraftozás és a színvonalas kihívások után eljött a szemetelés népszerűsítése is? Pont, akkor amikor a szemetelés büntetnének a szigorítása előtt állunk. Gratulálunk!

Jelenleg bizony csak szabálysértés és csak 150 000 forint büntetésre számíthat az, aki szemetel. De milyen büntetésre számíthatnak azok a felelőtlen “influencerek”, akik vélhetően hatással vannak a felnövekvő jövő öko-nemzedékére? A képsorokon egyértelműen látszik a felelőtlenség, a butaság, az átgondolatlanság minden tézise. Szomorú, hogy ide jutottak egyesek.

Nem szabad általánosítani. Tényleg vannak nagyon jó és minőségi tartalommal rendelkező youtuberek és őket szeretjük követjük, de amit itt láttunk az mélységesen felháborító.

Pofon ez minden olyan embernek, aki mások után szedi a szemetet.

Az utóbbi napokban több felháborodott levelet kaptunk a a youtube nézőitől erről a szemét videóról.

Vajon itt áll meg a show vagy folytatódik tovább? Bele se mertünk gondolni, de ami következett az még vérlázítóbb.

A szemetelést követő bárcsevej a leginkább vérlázító.

Jól sikerült mozdulat volt – szól az egyik szemetelő bűntárs

Köszönöm – válaszol a szemetelő.

Nem kár érte. – Istápolja a bűntárs.

Azt hiszem hogy megbántam. – nyavalyog nőies hangon a szemetelő férfi.

De miért? Nézd milyen szépen úszik. – Egy újabb intelligens hozzászólás.

Elmerül, kész. Nem látom. – szemetelő szomorúan.

Mindezek után lefekszenek a mollóra és összebújnak. Aranyosak nem?

A netes videó nézőinek többsége kiakadt a látottak miatt, amivel kapcsolatban a videó alatt a szemetelést elkövető csatorna magyarázkodik. Állításuk szerint az ELMERÜLT nadrágot kiszedték a vízből.

Talán ezt hívják parasztvakításnak? – szerk.

Úgy néz ki ma már mindent lehet, leginkább ha interneten youtuber sztárnak avagy influencernek hívja magát az ember.

Bízunk benne, hogy ezen youtuberek nem járultak hozzá a szemét műsorukon kívül a hazai hulladékszennyezéshez.

A videó közvetlen hivatkozását nem helyeztük bele a cikkbe, hiszen az reklámnak minősülne. Már csak az a kérdés ki vonja ezeket felelősségre? Mi a feljelentésen is gondolkodunk.